[{"text_idx": "#000001", "text": "Perearstide Liidu liige Karmen Joller u\u0308tles neljapa\u0308evases Vikerhommiku saates, et uus koroonalaine algas juba juuli alguses vo\u0303i isegi juuni lo\u0303pus, sest siis hakkas Covid positiivsete patsientide kogus suurenema."}, {"text_idx": "#000002", "text": "\u201eMinu soovitus on kanda maski, eriti riskiru\u0308hma inimestel. Ja kindlasti kanda nt u\u0308histranspordis vo\u0303i sellises kohas, kus me oleme ninapidi koos pikka aega, u\u0308tleme rohkem kui 15 minutit. Kui pood on na\u0308iteks va\u0308he rahvastatud ja see on selline suur avar ruum, vo\u0303ib-olla siis ei ole nii oluline, aga ja\u0308llegi kui me seal ja\u0308rjekorras seisame, siis see muutub oluliseks. Eks iga inimene on ta\u0308naseks juba piisavalt tark ja ma usun, et nad panevad maski ette, kui nad ei soovi haigestuda,\u201c ra\u0308a\u0308kis Joller."}, {"text_idx": "#000003", "text": "Sellest, et viiruseto\u0303rje meetmed ei aita isegi siis, kui nende ja\u0308rgimist hoolega kontrollitakse, ra\u0308a\u0308kis teadusno\u0303ukoja juht Irja Lutsar juba 2020. aasta lo\u0303pus ja alles hiljuti toimunud Tartu U\u0308likooli ja Terviseameti konverentsil \u201cElu COVIDiga \u2013 mida oleme o\u0303ppinud ja milleks peame valmistuma\u201d, to\u0303des Lutsar, et piirangud ei mo\u0303jutanud viiruse levikut."}, {"text_idx": "#000004", "text": "Samuti on mitmed eelmisel aastal tehtud uuringud na\u0308idanud, et na\u0308omaskide kandmisest on rohkem kahju kui kasu."}, {"text_idx": "#000005", "text": "Jolleri so\u0303nul on Covidi haigus pilt muutunud u\u0308helt poolt kergemaks, aga samas osaliselt raskemaks just riskiru\u0308hma inimestele."}, {"text_idx": "#000006", "text": "Ku\u0308simusele, mis osas Covid on riskiru\u0308hma inimestele raskemaks muutunud vastas Joller: \u201eVo\u0303ib-olla me teame rohkem lihtsalt sellest haigusest. Ma isegi ei oska o\u0308elda kas ta tingimata so\u0303ltub sellest viirusest ja tu\u0308vest ja ko\u0303igest, et kui raske ta on.\u201c"}, {"text_idx": "#000007", "text": "Jolleri so\u0303nu on ha\u0308iriv, et no\u0308 pikk Covid, millega on ha\u0308das ka inimesed, kes ei kuulu isegi riskiru\u0308hma."}, {"text_idx": "#000008", "text": "\u201eNu\u0308u\u0308d on va\u0308lja tulnud va\u0308ga mahukad uuringud, mis na\u0308itavad, et vaktsineerimine ennetab pikka Covidit ja lisaks ennetab ka raskeid tu\u0308sistusi. Va\u0308ga paljud inimesed ei seosta Covidi ja\u0308rel po\u0303etud infarkti, insulti, mingeid trompootilisi haiguseid Covidiga. Tegelikult on need Covidit la\u0308bi po\u0303denud inimestel va\u0308ga oluliselt sagedamini ja on na\u0308idatud, et vaktsineeritud inimestel esineb neid tu\u0308sistusi va\u0308hem,\u201c ra\u0308a\u0308kis Joller."}, {"text_idx": "#000009", "text": "Siinkohal ja\u0308tab perearst mainimata, et Eesti Ravimiametile on ajavahemikul 27.12.2020 kuni 17.07.2022 saadetud 376 teatist, milles kirjeldati va\u0308hemalt 1 to\u0303sist (sealhulgas trombidest, millest on ajalises seoses vaktsineerimisega, teada antud 80 korral) vo\u0303imalikku ko\u0303rvaltoimet ja mille puhul esines ajaline seos."}, {"text_idx": "#000010", "text": "Neist 154 teatist (41%) on saatnud tervishoiuto\u0308o\u0308tajad (peamiselt arstid), 222 teatist (59%) patsiendid."}, {"text_idx": "#000011", "text": "To\u0303siseks ko\u0303rvaltoimeks loetakse surmajuhtumid; eluohtlikud reaktsioonid ravimi manustamisel; pu\u0308sivaid terviseha\u0308ireid tekitanud reaktsioonid ja ko\u0303rvaltoimed (sh invaliidsus) ning haiglaravi vajanud vo\u0303i seda pikendanud reaktsioonid ravimitele."}, {"text_idx": "#000012", "text": "Tasub meenutada, et Karmen Joller on varasemalt ka\u0308inud ka koolilastele Covidi vaktsiinide teemal loenguid pidamas, olles ise samal ajal Sotsiaalministeeriumi lehel kirjas COVID-19 vaktsineerimise lobistina."}, {"text_idx": "#000014", "text": "Ees ootava su\u0308gise kohta ra\u0308a\u0308kis Joller, et uus laine on tulemas ja saab na\u0308ha kui suur saab olema haiglate koormus, kuid perearstide koormus to\u0303useb kindlasti va\u0308ga palju."}, {"text_idx": "#000016", "text": "\u201eMina ootaks, et riik saadaks kodanikule meeldetuletuse, et \u2019Koroonavaktsiini ta\u0308htaeg on la\u0308bi, kaalu vaktsineerimist\u2019 ja see tuleb mulle SMSi vo\u0303i emailiga,\u201c ra\u0308a\u0308kis Joller lisades, et sellist su\u0308steemi lubati juba eelmise aasta lo\u0303puks ja seda mitte ainult vaktsiini, vaid ka ko\u0303ikide muude meditsiiniteenuste osas."}, {"text_idx": "#000028", "text": "Euroopa Komisjon ostab 110 000 doosi ahviro\u0303ugete vaktsiini"}]